Apstiprināts

SIA „Ķekavas nami” iepirkumu komisijas sēdē

2023.gada 29.jūnijā ( Protokols Nr.1)

**CENU APTAUJAS**

**“Būvuzrauga pakalpojuma sniegšana katlu mājas būvniecībai “Bāliņi”, Daugmalē, Ķekavas novadā”**

**NOLIKUMS**

**1. Ziņas par Pasūtītāju**

* 1. Pasūtītājs: SIA “Ķekavas nami”, vienotais reģistrācijas Nr.40003359306, juridiskā adrese: Rāmavas iela 17, Rāmava, Ķekavas pagasts, Ķekavas novads, LV-2111, e-pasts: info@kekavasnami.lv. Cenu aptaujas procedūru veic ar Pasūtītāja 2022.gada 16.decembra valdes sēdes protokolu Nr.13-2022 2.punktu apstiprinātā Iepirkuma komisija (turpmāk – Iepirkuma komisija). Iepirkuma komisija ir lemttiesīga, ja tās sēdē piedalās ne mazāk kā trīs locekļi.
	2. Kontaktpersona par cenu aptaujas procedūru: SIA “Ķekavas nami” projekta vadītāja asistents Ilgonis Leišavnieks, tālr.: 29286907, e-pasts: ilgonis@kekavasnami.lv.
	3. Cenu aptaujas dokumenti ir šīs Nolikums un tā pielikums – pretendenta pieteikums un finanšu piedāvājums.
	4. Tiesības piedalīties Cenu aptaujā ir jebkurai fiziskai vai juridiskai personai, šādu personu apvienībai jebkurā to kombinācijā (turpmāk – Pretendents), kas ir reģistrēta Būvkomersantu reģistrā.
	5. Cenu aptaujas priekšmets**:** Ēku būvniecības būvuzraudzības pakalpojums.
	6. Būvniecības mērķis ir Eiropas Savienības Kohēzijas fonda darbības programmas “Izaugsme un nodarbinātība” 4.3.1. specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” projekta 4.3.1.0/22/A/010 ietvaros 0,4 MW katlu mājas būvniecība.
	7. Darbu izpildes termiņš:līdz2023.gada 30.septembrim.
	8. Darbu izpildes vieta**:** “Bāliņi”, Daugmales pagasts, Ķekavas novads.
1. **PIEDĀVĀJUMU SAGATAVOŠANA, NOFORMĒŠANA UN IESNIEGŠANA**
	1. Pretendents sagatavo, noformē un iesniedz piedāvājuma dokumentus saskaņā ar 2018.gada 4.septembra MK noteikumu Nr.558 „Dokumentu izstrādāšanas un noformēšanas kārtība” un Nolikuma prasībām.
	2. **Piedāvājumi jāiesniedz līdz 2023. gada 5.jūlijam** plkst. **16:00,** iesūtot e-pastā: ilgonis@kekavasnami.lv. Pēc pieteikumu termiņa beigām iesūtītos pieteikumus, pasūtītājs nevērtēs, neatkarīgi no to iemesliem.
	3. Pretendents sedz visas izmaksas, kas ir saistītas ar piedāvājuma sagatavošanu un iesniegšanu. Pasūtītājs neuzņemas nekādas saistības attiecībā uz šīm izmaksām, neatkarīgi no Cenu aptaujas rezultāta.
	4. Pretendenta pieteikums un visi tam pievienotie dokumenti noformējami latviešu valodā. Oriģināliem dokumentiem, kuri iesniegti citās valodās, jābūt pievienotiem pretendenta apliecinātiem šo dokumentu tulkojumiem latviešu valodā. Pretrunu gadījumā par pamatu tiks ņemti oriģinālo dokumentu tulkojumi latviešu valodā.
	5. Oriģinālo dokumentu kopijas un oriģinālo dokumentu tulkojumi jāapliecina Pretendenta, personu apvienības vai personu apvienības dalībnieka personai ar pārstāvības tiesībām vai tās pilnvarotam pārstāvim (pievienojot pilnvaras oriģinālu vai apstiprinātu tās kopiju).
	6. Pretendents pēc saviem ieskatiem var iesniegt papildu dokumentāciju, kas apstiprina piedāvājumā norādīto informāciju.
2. **KVALIFIKĀCIJAS UN ATLASES PRASĪBAS UN IESNIEDZAMIE DOKUMENTI**

|  |  |
| --- | --- |
| **Prasības pretendentiem** | **Iesniedzamie dokumenti** |
| * 1. Pretendentam – juridiskai personai (personu apvienības gadījumā – katram tās dalībniekam) jābūt reģistrētam Latvijas Republikas komercreģistrā vai līdzvērtīgā komercdarbību reģistrējošā iestādē ārvalstīs (neattiecas uz fiziskām personām). Ja Pretendents ir fiziska persona, tad tam jābūt reģistrētam kā saimnieciskās darbības veicējam vai komersantam.
 | Pasūtītājs patstāvīgi nodrošina minētas prasības pārbaudi Latvijas Republikas Uzņēmuma reģistra informācijas sistēmā vai Valsts ieņēmuma dienesta Nodokļu maksātāju reģistrā (ja pretendents ir fiziskā persona).Ja Pretendents ir personu apvienība, tad personu apvienībai jāiesniedz visu personu apvienības dalībnieku parakstīts apliecinājums, ka uzvaras gadījumā, 10 (desmit) darba dienu laikā no rezultātu saņemšanas personu apvienība normatīvajos aktos noteiktā kārtībā reģistrēs pilnsabiedrību vai komandītsabiedrību, vai normatīvajos aktos noteiktā kārtībā noslēgs sabiedrības līgumu. Pirms Līguma noslēgšanas personu apvienībai jānodibina pilnsabiedrība vai komandītsabiedrība, par to rakstiski informējot Pasūtītāju, vai jānoslēdz sabiedrības līgums, un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam. |
| * 1. Pretendentam uz piedāvājuma iesniegšanas dienu un dienā, kad pieņemts lēmums par iespējamu Līguma slēgšanas tiesību piešķiršanu, nav VID administrēto nodokļu (nodevu) parāda, kas kopsummā pārsniedz 150 *euro*
 | Pasūtītājs pārliecināsies VID par Pretendenta atbilstību prasībai. |
| * 1. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav pasludināts maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts.
 | Pasūtītājs pārliecināsies par Pretendenta atbilstību prasībai. |
| * 1. Pretendenta rīcībā jābūt materiāltehniskajam nodrošinājumam un personāla resursiem pietiekošā daudzumā, lai nodrošinātu iepirkuma līguma saistību izpildi Pasūtītāja pieprasītajā apjomā, termiņā un kvalitātē.
 | Jāiesniedz Pretendenta pieteikums - 1. pielikums, kurā apliecina spējas veikt līguma nosacījumus. Pretendents var pievienot citu informāciju, kas tā ieskatā apliecina tā spējas vai kvalifikāciju. |

1. **PIEDĀVĀJUMU VĒRTĒŠANA UN IZVĒLE**
	1. Cenu aptaujas piedāvājumu atvēršanu un vērtēšanu nodrošina iepirkumu komisija slēgtā sēdē.
	2. No tālākās dalības cenu aptaujā tiek izslēgti pretendenti, ja neizpildās kāds no Nolikuma 3.1., ,3.2 vai 4.2.punkta nosacījumiem.
	3. Piedāvājuma izvērtēšanas kritērijs ir saimnieciski visizdevīgākais piedāvājums - **zemākā cena.**
	4. Pasūtītājs ir tiesīgs pārtraukt iepirkuma procedūru jebkurā no tās norises posmiem no iepirkuma izsludināšanas brīža līdz līguma noslēgšanas brīdim, ja tam ir objektīvs iemesls.
2. **LĪGUMS**
	1. Pasūtītājs slēgs iepirkuma līgumu ar izraudzīto Pretendentu, pamatojoties uz Pretendenta piedāvājumu un saskaņā ar Cenu aptaujas dokumentos iekļautajiem noteikumiem.
	2. Norēķinu kārtība – reizi mēnesī, proporcionāli nolīgtai summai. Priekšapmaksa nav paredzēta.
	3. Līguma slēgšanas dienā Pasūtītājas veiks pārbaudi par nodokļu parāda neesamību VID datu bāzē.